Greenwich-observatoriet

Greenwich-observatoriet, formelt Royal Observatory Greenwich (ROG), «Det kongelige observatorium»,Higgitt, Rebekah (6. september 2012): «Royal Observatory Greenwich, London» , BSHS Travel Guide - A Travel Guide to Scientific Sites. kjent som Old Royal Observatory fra 1957 til 1998 da det virksomme kongelige observatorium (RO) flyttet fra Greenwich til Herstmonceux i East Sussex. Det er som navnet indikerer et observatorium beliggende på en høyde i Greenwich Park med utsyn over elven Themsen. Det spilte en stor rolle i historien til astronomien og navigasjonen, og er best kjent som lokaliseringen av nullmeridianen, og ga derav sitt navn til Greenwich Mean Time (GMT), den tidssonen som (under betegnelsen vesteuropeisk tid) anvendes i Storbritannia og Irland på vinteren. Observatoriet har Den internasjonale astronomiske unions kode 000 for observatorier, den første på listen.«List of Observatory Codes», Minor Planet Center. Observatoriet, Det nasjonale maritime museum, Queen's House, og det historiske skipet «Cutty Sark» er kollektivt underlagt Royal Museums Greenwich.

Observatoriet ble bestilt i 1675 av kong Karl II og grunnsteinen ble langt ned den 10. august samme år. Stedet ble valgt av arkitekten Christopher Wren.«Greenwich and the Millennium» , RMG 2015. På samme tid opprettet kongen også posisjonen Astronomer Royal, «kongelig astronom», som direktør ved observatoriet og for å «gi ham selv dem mest nøyaktige omsorg og aktsomhet for å beriktige tabellene til himmelens bevegelser og plasseringen av fiksstjernene for sådan å finne ut den så lenge ønskede lengdegrad av stedene for å perfeksjonere navigasjonens kunst.»Perryman, Michael (2010): The Making of History's Greatest Star Map, Springer Science & Business Media, s. 51 John Flamsteed ble den første utnevnte kongelige astronom. Bygningen, bygget av Wren, ble ferdigstilt sommeren 1676.Chambers, Robert (1864): Book of Days (søkbar, digital versjon) Bygningen ble i begynnelsen ofte referert til som «Flamsteed House» grunnet dens første beboer. Det var den første bygningen i Storbritannia som utelukkende var oppført for et vitenskapelig formål.

 Referanser 

Eksterne lenker


Kategori:Astronomiske observatorier
Kategori:Byggverk i London
Kategori:Greenwich
Kategori:Artikler i astronomiprosjektet
Kategori:Etableringer i 1675
Kategori:Byggverk fullført i 1676
Kategori:Vitenskap og teknologi i Storbritannia
Kategori:1675 i England
Kategori:1676 i England